Преюдициално запитване от Bezirksgericht für Handelssachen Wien (Австрия), постъпило на 29 октомври 2024 г. — Gebrüder Weiss GmbH/Volkswagen AG
(Дело C-751/24, Gebrüder Weiss)
Език на производството: немски
Запитваща юрисдикция
Bezirksgericht für Handelssachen Wien
Страни в главното производство
Ищец: Gebrüder Weiss GmbH
Ответник: Volkswagen AG
Преюдициален въпрос
Трябва ли разпоредбите на Директива 2007/46/ЕО1 във връзка с член 5, параграф 2 от Регламент (ЕО) № 715/20072, с оглед на решение Mercedes Benz Group3, да се тълкуват в смисъл, че защитават частните интереси на отделния купувач на моторно превозно средство спрямо производителя на монтирания в това превозно средство двигател, когато този двигател е оборудван от производителя му със забранено измервателно-коригиращо устройство по смисъла на член 5, параграф 2 от Регламент (ЕО) № 715/2007, но производител на превозното средство по смисъла на член 3, точка 27 от Директива 2007/46 е не производителят на двигателя, а дъщерно дружество, което е 100 % негова собственост?
____________
1 Директива 2007/46/ЕО на Европейския парламент и на Съвета от 5 септември 2007 година за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 2007 г., стр. 1).
1 Регламент (ЕО) № 715/2007 на Европейския парламент и на Съвета от 20 юни 2007 година за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ L 171, 2007 г., стр. 1).
3 Решение от 31 март 2023 г. (C 100/21, EU:C:2023:229).